Diari Oficial de la Generalitat Valenciana


Sumari del DOGV 9837, del 26-04-2024 (2024/3510)

RESOLUCIÓ de 18 d'abril de 2024, del vicepresident primer i conseller de Cultura i Esport, per la qual es declara deserta la convocatòria del procediment de provisió, pel sistema de lliure designació, del lloc de treball de naturalesa funcionarial número 4043, cap del Servei de Música en l'Institut Valencià de Cultura, convocatòria 63/2023 (DOGV número 9634, de 7 de juliol 2023).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9837

Data del DOGV
:   26-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3510


Data del document
:   18-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 18 d'abril de 2024, del vicepresident primer i conseller de Cultura i Esport, per la qual es declara deserta la convocatòria del procediment de provisió, pel sistema de lliure designació, del lloc de treball de naturalesa funcionarial número 4043, cap del Servei de Música en l'Institut Valencià de Cultura, convocatòria 63/2023 (DOGV número 9634, de 7 de juliol 2023). [2024/3510]  
  
Vista la Resolució de 3 de juliol de 2023, de la Direcció General de Funció Pública, per la qual es convoca la provisió, pel sistema de lliure designació, del lloc de treball vacant de naturalesa funcionarial en l'Institut Valencià de Cultura, número 4043, convocatòria número 63/2023.  
  
Vist l'informe preceptiu i vinculant de data 26 de juliol de 2023, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 63/2023, per a la provisió per lliure designació del lloc de treball número 4043.  
  
Vist l'informe sobre idoneïtat de les persones participants en la citada convocatòria de data 22 de març de 2024 de la directora adjunta d'Audiovisuals i Cinematografia i del director adjunt de Música i Cultura Popular Valenciana de l'Institut Valencià de Cultura, per mitjà de delegació de competències de la Direcció General (DOGV núm. 9804, de 07.03.2024).  
De conformitat amb el que es disposa en la base quarta de l'annex I de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
  
Primer  
Declarar deserta la convocatòria del procediment de provisió, pel sistema de lliure designació, del lloc de treball de naturalesa funcionarial número 4043, cap del Servei de Música de l'Institut Valencià de Cultura, convocatòria 63/2023, per no ser considerat idoni per al lloc cap dels candidats presentats.  
  
Segon  
Ordenar la publicació d'esta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació, d'acord amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant el jutjat contenciós administratiu corresponent en el termini de dos mesos, de conformitat amb el que s'establix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altra acció que s'estime procedent.  
  
València, 18 d'abril de 2024.- El vicepresident primer i conseller de Cultura i Esport: Vicente José Barrera Simó.